Óvenjumargir létust á fyrstu þremur mánuðum ársins, 150 fleiri en á sama tíma í fyrra. Sóttvarnalæknir segir að COVID-faraldurinn geti hafa haft þar áhrif.
760 létust í janúar, febrúar og mars, samkvæmt nýjum tölum Hagstofu Íslands. Ekki hafa jafn margir látist á einum ársfjórðungi frá því að Hagstofan byrjaði að birta tölur um andlát árið 2010. Þórólfur Guðnason, sóttvarnalæknir segir að skoða þurfi fjölgun dauðsfalla í samhengi við dánartölur síðustu ára. Embættið fylgist vel með dánartölum, við þá skoðun hafi komið í ljós að andlátum fjölgaði í marsmánuði meðal fólks hjá einstaklingum 70 ára og eldri en ekki í febrúar.
í þessari ómíkron bylgju sem við höfum séð núna á þessu ári og sérstaklega í febrúar og mars. Að þá eins og við höfum áður verið að benda á þá virðist covid hafa verið meðvirkandi þáttur í andláti hjá mjög mörgum eldri borgurum og fólki sem er með undirliggjandi sjúkdóma en þar virðist covid vera meðvirkandi þáttur.
Þórólfur segir erfitt að segja til um covid-andlát aðeins út frá þessum tölum en að áhugavert sé að sjá að um mitt ár 2020 og í byrjun og lok árs 2021 hafi verið óvenjufá dauðsföll meðal sjötíu ára og eldri.
Mér finnst mjög líklegt að þær aðgerðir sem við vorum með í gangi 2020 og 2021 hafi verndað okkar aldurshóp töluvert vel.

Sóttvarnalæknir segir að ómíkron-afbrigði kórónuveirunnar geti hafa haft áhrif á fjölgun andláta á fyrsta ársfjórðungi. 760 létust á fyrstu þremur mánuðum ársins, sem er fjórðungi meira en í fyrra.